Mikea 7 | Bibele e Inthaneteng | Phetolelo ea Lefatše le Lecha
7 Ho malimabe ’na,+ etsoe ke fetohile ea joaloka litholoana tsa lehlabula tse bokeletsoeng, joaloka se khoahlapisitsoeng sa merara e bokeletsoeng!+ Ha ho na lesihla la morara le ka jeoang, ha ho na feiga e butsoang pele, eo moea oa ka o neng o ka e lakatsa!+ 2 Ea tšepahalang o timetse lefatšeng, ’me har’a moloko oa batho ha ho na ea lokileng.+ Kaofela ha bona, ba lalla bakeng sa ho tšolla mali.+ E mong le e mong o tsoma mor’abo, ka letlooa le huloang.+ 3 Matsoho a bona a holim ’a se sebe, ho ipabola ho sona;+ khosana e kōpa ho hong, ’me ea ahlolang o etsa joalo bakeng sa moputso,+ ’me e moholo o bua se lakatsoang ke moea oa hae, oa hae ka boeena;+ ’me baa se lohella. 4 E motlehali oa bona o joaloka sehlahla se hlabang, ea lokileng ka ho fetisisa oa bona o mobe ho feta lekhoakhoa la meutloa.+ Letsatsi la balebeli ba hao, la ho eloa ha hao hloko, le tla tla.+ Joale ho tsietsoa ha bona ho tla etsahala.+ 5 Le se ke la beha tumelo ea lōna ho bo-mphato ba lōna. Le se ke la tšepa metsoalle e tšepeloang makunutu.+ Lebela ho buleha ha molomo oa hao ho mosali ea robalang sefubeng sa hao.+ 6 Etsoe mora o nyelisa ntate; morali o ema khahlanong le ’m ’ae;+ ngoetsi khahlanong le ’mè matsale oa eona;+ lira tsa motho ke batho ba ntlo ea hae.+ 7 Empa ha e le ’na, ke tla ’ne ke lebelle Jehova.+ Ke tla letela Molimo oa poloko ea ka.+ Molimo oa ka o tla nkutloa.+ 8 U se ke ua thaba ka lebaka la ka, Uena mosali eo e leng sera sa ka.+ Le hoja ke oele, ka sebele ke tla phahama;+ le hoja ke lula lefifing,+ Jehova e tla ba leseli ho ’na.+ 9 Ke tla jara khalefo ea Jehova—kaha ke mo sitetsoe+—ho fihlela a tsamaisa nyeoe ea ka ’me a phethisa toka bakeng sa ka.+ O tla ntlisa leseling; ke tla talima ho loka ha hae.+ 10 Sera sa ka se tla bona, se tla apareloa ke lihlong,+ se neng se re ho ’na: “Jehova Molimo oa hao o hokae?”+ Mahlo a ka a tla se talima.+ Joale se tla fetoha sebaka sa ho hatakeloa, joaloka seretse sa literateng.+ 11 Letsatsi la ho haha marako a hao a majoe, letsatsing leo molao-taelo o tla ba hōle.+ 12 Letsatsing leo esita le ho ea fihla ho uena ba tla tla ba tsoa Assyria le metseng ea Egepeta, le ho tsoa Egepeta esita le ho ea fihla Nōkeng;+ le ho tloha leoatleng le leng ho ea ho le leng, le ho tloha thabeng+ e ’ngoe ho ea ho e ’ngoe. 13 Naha e tla fetoha lesupi ka lebaka la baahi ba eona, ka lebaka la litholoana tsa mesebetsi ea bona.+ 14 Lisa batho ba hao ka lere la hao,+ mohlape oa lefa la hao, o neng o lula o le mong morung—har’a serapa sa lifate tsa litholoana.+ Ba ke ba fule Bashane le Gileade+ joaloka matsatsing a nakong ea khale.+ 15 “Joaloka matsatsing a ho tsoa ha hao naheng ea Egepeta ke tla mo bontša lintho tse hlollang.+ 16 Lichaba li tla bona ’me li hlajoe ke lihlong ke matla ’ohle a tsona.+ Li tla beha matsoho melomong;+ litsebe tsa tsona li tla thibana. 17 Li tla nyeka lerōle joaloka linoha;+ joaloka lihahabi tsa lefatše li tla tsoa ka ho ferekana marakong a tsona a tšireletso.+ Li tla tla ho Jehova Molimo oa rōna li thothomela, ’me li tla u tšaba.”+ 18 Ke mang Molimo ea kang uena,+ ea tšoarelang phoso le ea tlohelang tlōlo+ ea masala a lefa la hae?+ Ka sebele a ke ke a tšoarella bohaleng ba hae ka ho sa feleng, etsoe o thabela mosa o lerato.+ 19 O tla boela a re bontše mohau;+ o tla beha liphoso tsa rōna tlaase.+ U tla lahlela libe tsohle tsa bona bolibeng ba leoatle.+ 20 U tla fana ka ’nete e filoeng Jakobo, mosa o lerato o filoeng Abrahama, oo u ileng ua hlapanya ka oona ho baholo-holo ba rōna ho tloha matsatsing a khale.+